CELEX: 32007R1435
Language: el
Date: 2007-12-05 00:00:00
Title: Κανονισμός (ΕΚ) αριθ. 1435/2007 της Επιτροπής, της 5ης Δεκεμβρίου 2007 , περί αναστολής της απαγόρευσης της αλιείας ρέγγας στις υποδιαιρέσεις 25-27, 28.2, 29 και 32 της Βαλτικής Θάλασσας από σκάφη που φέρουν σημαία Γερμανίας

6.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 320/27
            
         
      ΚΑΝΟΝΙΣΜΌΣ (ΕΚ) αριθ. 1435/2007 ΤΗΣ ΕΠΙΤΡΟΠΉΣ
   
   της 5ης Δεκεμβρίου 2007
   περί αναστολής της απαγόρευσης της αλιείας ρέγγας στις υποδιαιρέσεις 25-27, 28.2, 29 και 32 της Βαλτικής Θάλασσας από σκάφη που φέρουν σημαία Γερμανίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (1), και ιδίως το άρθρο 26 παράγραφος 4,
   τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (2), και ιδίως το άρθρο 21 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1941/2006 του Συμβουλίου, της 11ης Δεκεμβρίου 2006, για τον καθορισμό, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στη Βαλτική Θάλασσα για το 2007 (3), καθορίζει ποσοστώσεις για το 2007.
            
         
               (2)
            
            
               Στις 19 Απριλίου 2007 η Γερμανία γνωστοποίησε στην Επιτροπή, κατ’ εφαρμογή του άρθρου 21 παράγραφος 2 του κανονισμού (ΕΟΚ) αριθ. 2847/93, ότι θα ανέστελλε την αλιεία ρέγγας στα ύδατα της ζώνης ICES III d, στις υποδιαιρέσεις 25-27, 28.2, 29 και 32 της Βαλτικής Θάλασσας από τις 20 Απριλίου 2007.
            
         
               (3)
            
            
               Στις 16 Μαΐου 2007 η Επιτροπή, κατ’ εφαρμογή του άρθρου 21 παράγραφος 3 του κανονισμού (ΕΚ) αριθ. 2847/93 και του άρθρου 26 παράγραφος 4 του κανονισμού (ΕΚ) αριθ. 2371/2002, εξέδωσε τον κανονισμό (ΕΚ) αριθ. 546/2007 (4) για τη θέσπιση απαγόρευσης της αλιείας ρέγγας στη ζώνη ICES III d στις υποδιαιρέσεις 25-27, 28.2, 29 και 32 της Βαλτικής Θάλασσας από σκάφη που φέρουν σημαία Γερμανίας ή είναι νηολογημένα στη Γερμανία με έναρξη εφαρμογής την ίδια ημερομηνία.
            
         
               (4)
            
            
               Σύμφωνα με τις πληροφορίες που έλαβε η Επιτροπή, από τις γερμανικές αρχές διατίθεται ακόμη ποσότητα ρέγγας στο πλαίσιο της ποσόστωσης της Γερμανίας στις υποδιαιρέσεις 25-27, 28.2, 29 και 32 της Βαλτικής Θάλασσας. Συνεπώς πρέπει να επιτραπεί η αλιεία ρέγγας στα εν λόγω ύδατα, από σκάφη που φέρουν σημαία Γερμανίας ή είναι νηολογημένα στην Γερμανία.
            
         
               (5)
            
            
               Η άδεια αυτή πρέπει να αρχίσει να ισχύει στις 19 Νοεμβρίου 2007, ώστε να δοθεί η δυνατότητα αλιείας της υπόψη ποσότητας ρέγγας πριν από τα τέλη του τρέχοντος έτους.
            
         
               (6)
            
            
               Πρέπει επομένως να καταργηθεί ο κανονισμός (ΕΚ) αριθ. 546/2007 της Επιτροπής, με έναρξη εφαρμογής την 19η Νοεμβρίου 2007,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατάργηση
   Ο κανονισμός (ΕΚ) αριθ. 546/2007 καταργείται.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 19 Νοεμβρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2007.
      
         
            Για την Επιτροπή
         
         Φωκίων ΦΩΤΙΆΔΗΣ
         
         
            Γενικός Διευθυντής Αλιείας και Ναυτιλιακών Υποθέσεων
         
      
   
   
      (1)  ΕΕ L 358 της 31.12.2002, σ. 59. Κανονισμός όπως τροποποιήθηκε με τον κανονισμό (ΕΚ) αριθ. 865/2007 (ΕΕ L 192 της 24.7.2007, σ. 1).
   
      (2)  ΕΕ L 261 της 20.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1967/2006 (ΕΕ L 409 της 30.12.2006, σ. 11)· διορθώθηκε στην ΕΕ L 36 της 8.2.2007, σ. 6.
   
      (3)  ΕΕ L 15 της 20.1.2007, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 898/2007 της Επιτροπής (ΕΕ L 196 της 28.7.2007, σ. 22).
   
      (4)  ΕΕ L 129 της 17.5.2007, σ. 23.
   
      ΠΑΡΑΡΤΗΜΑ
      
                  Αριθ.
               
               
                  83 – Αναστολή απαγόρευσης
               
            
                  Κράτος μέλος
               
               
                  Γερμανία
               
            
                  Απόθεμα
               
               
                  HER/3D-R31
               
            
                  Είδος
               
               
                  Ρέγγα (Clupea harengus)
               
            
                  Ζώνη
               
               
                  Βαλτική Θάλασσα - Υποδιαιρέσεις 25-27, 28.2, 29 και 32
               
            
                  Ημερομηνία
               
               
                  19.11.2007